**Izziņa par atzinumos sniegtajiem iebildumiem**

|  |
| --- |
| **par likumprojektu “Grozījums** [**Latvijas**](https://likumi.lv/ta/id/15836-nacionalo-brunoto-speku-likums) **Republikas valsts robežas likumā”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
| Saskaņošanas dalībnieki |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Iekšlietu ministrijas 12.03.2019. Nr.1-57/644 , 07.05.2019 Nr.1-57/1072 un 05.06.2019 Nr.1-57/1312 iebildumi  Iekšlietu ministrijas 25.06.2019. Nr.1-57/1479 priekšlikumi |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| Iekšlietu ministrija 12.03.2019. Nr.1-57/644 | | | | |
| 1. | “(61) Ziemeļatlantijas līguma organizācijas dalībvalsts spēkos ietilpstošās personas, kas ierodas Latvijas Republikā, lai sniegtu atbalstu ārkārtējās situācijās vai izņēmuma stāvokļa laikā vai piedalītos Nacionālo bruņoto spēku un ārvalstu bruņoto spēku kopējās mācībās, atsevišķos gadījumos pēc Valsts robežsardzes atļaujas saņemšanas var šķērsot ārējo robežu ārpus robežšķērsošanas vietas. Par nepieciešamību šķērsot ārējo robežu ārpus robežšķērsošanas vietas Nacionālie bruņotie spēki informē Valsts robežsardzi, saskaņojot robežas šķērsošanas vietu un laiku.”. | Projektā ietvertais regulējums kā subjektu loku min “Ziemeļatlantijas līguma organizācijas dalībvalsts spēkos ietilpstošās personas”. Spēkā esošais Latvijas Republikas valsts robežas likums un projekts nesatur minēto vārdu skaidrojumu. Ziemeļatlantijas līguma organizācijas dalībvalstu 1951. gada 19.jūnija līguma par to bruņoto spēku statusu (turpmāk – Līgums) I.panta a)punkts paredz, ka, ja vien nav noteikts citādi, “spēki” ir kādas Līgumslēdzējas Puses sauszemes, jūras vai gaisa spēku personāls, kas atrodas citas Līgumslēdzējas Puses teritorijā Ziemeļatlantijas līguma areālā un veic tur savus dienesta pienākumus. Savukārt, I. panta b) un c) punkts satur atsevišķus jēdzienus “civilā sastāvdaļa” (civilais personāls, kas pavada Līgumslēdzējas Puses spēkus un ir Līgumslēdzējas Puses bruņoto spēku nodarbinātībā) un “apgādājamais” (spēku vai civilās sastāvdaļas dalībnieka laulātais vai šāda dalībnieka bērns, kas atrodas viņa vai viņas apgādībā). Atbilstoši Līguma III.pantam spēkiem un civilajai sastāvdaļai ir noteikti atšķirīgi robežšķērsošanas nosacījumi.  Ievērojot minēto, nepieciešams precizēt projektu, sniedzot termina “Ziemeļatlantijas līguma organizācijas dalībvalsts spēkos ietilpstošās personas” skaidrojumu, proti, norādot, vai projektā ietvertā norma ir attiecināma tikai uz spēku dalībniekiem Līguma izpratnē, vai arī uz civilo sastāvdaļu un apgādājamajiem. Attiecīgi precizējams projekta sākotnējās ietekmes novērtējuma ziņojums (anotācija). | Iebildums ir ņemts vērā.  Precizēts projekts un anotācija. | Projektā:  “(61) Ziemeļatlantijas līguma organizācijas dalībvalsts spēkos ietilpstošās personas (spēki Ziemeļatlantijas līguma organizācijas dalībvalstu 1951. gada 19. jūnija līguma par to bruņoto spēku statusu I panta a) punkta izpratnē), kas ierodas Latvijas Republikā, lai sniegtu atbalstu ārkārtējās situācijās vai izņēmuma stāvokļa laikā vai piedalītos Nacionālo bruņoto spēku un ārvalstu bruņoto spēku kopējās mācībās, atsevišķos gadījumos pēc Valsts robežsardzes atļaujas saņemšanas var šķērsot ārējo robežu ārpus robežšķērsošanas vietas. Par nepieciešamību šķērsot ārējo robežu ārpus robežšķērsošanas vietas Nacionālie bruņotie spēki informē Valsts robežsardzi, saskaņojot robežas šķērsošanas vietu un laiku.”;  Anotācijā:  Tiesību akts nodrošinās, ka situācijās, kad Latvijā ierodas Latvijas sabiedrotie no valstīm, kas nav Šengenas zonas valstis, un tiem jādodas uz savu galamērķi nekavējoties īstenot operacionālus uzdevumus, visas nepieciešamās robežšķērsošanas pārbaudes darbības Valsts robežsardze veiks vietā, par kuru Nacionālie bruņotie spēki vienosies ar Valsts robežsardzi atsevišķi. Subjektu loks jeb “Ziemeļatlantijas līguma organizācijas dalībvalsts spēkos ietilpstošās personas” attiecināms uz Ziemeļatlantijas līguma organizācijas dalībvalstu 1951. gada 19. jūnija līguma par to bruņoto spēku statusu I panta a) punktā norādīto personālu – “spēki”, kas ir kādas Līgumslēdzējas Puses sauszemes, jūras vai gaisa spēku personāls, kas atrodas citas Līgumslēdzējas Puses teritorijā Ziemeļatlantijas līguma darbības areālā un veic tur savus dienesta pienākumus. |
|  |  |  |  |
| 2. | Projekts paredz, ka Nacionālie bruņotie spēki informē Valsts robežsardzi, saskaņojot robežas šķērsošanas vietu un laiku. Atbilstoši projekta sākotnējās ietekmes novērtējuma ziņojuma I. sadaļas 2. punktā norādītajam projekts nodrošinās, ka situācijā, kad Latvijas Republikā ierodas tās sabiedrotie no valstīm, kas nav Šengenas zonas valstis, un tiem jādodas uz savu galamērķi nekavējoties īstenot operacionālus uzdevumus, visas nepieciešamās robežpārbaudes darbības Valsts robežsardze veiks vietā, par kuru Nacionālie bruņotie spēki vienosies ar Valsts robežsardzi atsevišķi.  Ņemot vērā, ka atbilstoši sākotnējās ietekmes novērtējuma ziņojuma I.sadaļas 2. punktā noteiktajam Valsts robežsardzei būs jānodrošina, ka Latvijas sabiedrotajiem, kas ierodas Latvijas Republikā, ir iespēja nekavējoties doties to uzdevuma izpildē, taču projekts neparedz termiņu, kādā Nacionālie bruņotie spēki sniegs Valsts robežsardzei informāciju par nepieciešamību nodrošināt robežpārbaudes ārpus robežšķersošanas vietām, attiecīgi ir precizējams projekts. | **Iebildums nav ņemts vērā.**  Šādas detaļas nebūtu jānosaka likumā. To var paredzēt vienošanās starp NBS un Valsts robežsardzi **par robežpārbaudes veikšanu** neparedzētos gadījumos **vai pēc atsevišķa Aizsardzības ministrijas lūguma starpresoru vienošanās ietvaros.**  Nepieciešams turpināt saskaņot redakciju. |  |
| 3. | Latvijas Republikas valsts robežas likuma 22. pants nosaka pārbaudes robežšķērsošanas vietās. Atbilstoši minētā panta pirmajai daļai personas, kas šķērso ārējo robežu, lai ieceļotu Latvijas Republikā vai izceļotu no tās, kā arī mantas un preces, ko pārvieto pāri ārējai robežai pa sauszemi, ar gaisa kuģi vai kuģošanas līdzekli, lai ievestu Latvijas Republikā vai izvestu no tās, ir pakļautas pārbaudēm robežšķērsošanas vietās. Vienīgie izņēmumi no robežpārbaudēm ir paredzēti minētā panta otrajā daļā, proti, personām, kuras ceļojuma laikā uzturas tikai saskaņā ar 1944. gada 7. decembra Konvencijas par starptautisko civilo aviāciju nosacījumiem Latvijas Republikas teritorijā izveidotajā starptautiskās lidostas tranzīta zonā.  Atbilstoši 22. panta septītajai daļai robežšķērsošanas vietas, kurās veic robežpārbaudi, kā arī to veikšanas laiku nosaka Ministru kabineta 2010. gada 27.jūlija noteikumi Nr. 704 “Noteikumi par robežšķērsošanas vietām un tajās veicamajām pārbaudēm”. Projekts paredz, ka Nacionālie bruņotie spēki sniedz informāciju Valsts robežsardzei par nepieciešamību nodrošināt Latvijas Republikas ārējās robežas šķērsošanu Latvijas sabiedrotajiem ārpus robežšķērsošanas vietas, taču neparedz, ka attiecīgo spēku dalībniekiem būtu piemērojami atbrīvojumi no robežpārbaudēm.  Ievērojot minēto, nepieciešams precizēt projektu, papildinot to ar grozījumiem arī Latvijas Republikas valsts robežas likuma 22. pantā, vai precizēt projektu, izsakot tā pēdējo teikumu šādā redakcijā:  “Par nepieciešamību šķērsot ārējo robežu ārpus robežšķērsošanas vietas, Nacionālie bruņotie spēki informē Valsts robežsardzi, saskaņojot robežas šķērsošanas vietu un laiku, kā arī robežpārbaudes veikšanas vietu un laiku, ja tā paredzēta citā vietā.”. Attiecīgi precizēt projekta sākotnējās ietekmes novērtējuma ziņojumu (anotāciju), tostarp tā VII. sadaļas 2. punktu. | Iebildums ir ņemts vērā.  Precizēts projekts un anotācija.  Anotācijas VII sadaļas 2. punkts pēc būtības jau atbilst prasītajam. | “(61) Ziemeļatlantijas līguma organizācijas dalībvalsts spēkos ietilpstošās personas, kas ierodas Latvijas Republikā, lai sniegtu atbalstu ārkārtējās situācijās vai izņēmuma stāvokļa laikā vai piedalītos Nacionālo bruņoto spēku un ārvalstu bruņoto spēku kopējās mācībās, atsevišķos gadījumos pēc Valsts robežsardzes atļaujas saņemšanas var šķērsot ārējo robežu ārpus robežšķērsošanas vietas. Par nepieciešamību šķērsot ārējo robežu ārpus robežšķērsošanas vietas Nacionālie bruņotie spēki informē Valsts robežsardzi, saskaņojot robežas šķērsošanas vietu un laiku, kā arī robežpārbaudes veikšanas vietu un laiku, ja tā paredzēta citā vietā.”.  Anotācijā:  Tiesību akts nodrošinās, ka situācijās, kad Latvijā ierodas Latvijas sabiedrotie no valstīm, kas nav Šengenas zonas valstis, un tiem jādodas uz savu galamērķi nekavējoties īstenot operacionālus uzdevumus, visas nepieciešamās robežpārbaudes darbības Valsts robežsardze veiks vietā, par kuru Nacionālie bruņotie spēki vienosies ar Valsts robežsardzi atsevišķi. |
| 4. | Svītrot vai precizēt projekta sākotnējās ietekmes novērtējuma ziņojuma (anotācijas) I. sadaļas 2. punkta pirmo rindkopu, ievērojot, ka Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14.1. un 14.2. apakšpunkts paredz, ka projekta sākotnējās ietekmes novērtējuma ziņojuma (anotācijas) I. sadaļas 2. punktā raksturo problēmu, kuras risināšanai nepieciešama projekta izstrāde, norāda pastāvošo tiesisko regulējumu un skaidro tā būtību, kā arī raksturo pastāvošā tiesiskā regulējuma nepilnības. | Iebildums ņemts vērā. Rindkopa svītrota. |  |
| 5. | Projekta sākotnējās ietekmes novērtējuma ziņojuma (anotācijas) I.sadaļas 2. punkta otrā rindkopa paredz, ka, šķērsojot Šengenas dalībvalstu ārējo robežu, robežpārbaude ir obligāta tikai to valstu pilsoņiem, kas nav Šengenas līguma dalībvalstu pilsoņi. Vēršama uzmanība, ka Eiropas Parlamenta un Padomes 2016. gada 9. marta Regulas (ES) 2016/399 par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) (turpmāk – Regula (ES) 2016/399) 8. panta 2. punkts kopsakarā ar panta virsrakstu nosaka, ka ieceļošanas un izceļošanas brīdī personām, kuras izmanto tiesības brīvi pārvietoties saskaņā ar Savienības tiesību aktiem tiek veikta ne tikai personas “identitātes pārbaude”, bet gan robežpārbaude, kas ietver, tostarp identitātes un valstspiederības pārbaudi, robežšķērso­šanai paredzētā ceļošanas dokumenta autentiskuma un derīguma pārbaudi u.c.  Ievērojot minēto, nepieciešams precizēt projekta sākotnējās ietekmes novērtējuma ziņojumu (anotāciju), aizstājot vārdu “identitātes pārbaude” ar vārdu “robežpārbaude”, kā arī precizēt projekta sākotnējās ietekmes novērtējuma ziņojuma (anotācijas) I. sadaļas 2. punkta otro rindkopu atbilstoši Regulas (ES) 2016/399 8. pantam. | Iebildums ņemts vērā.  Precizēta anotācija. | **Eiropas Parlamenta un Padomes 2016. gada 9. marta Regulas (ES) 2016/399 par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss, turpmāk – Regula (ES) 2016/399) 8. panta 2. punkts kopsakarā ar panta virsrakstu nosaka, ka ieceļošanas un izceļošanas brīdī personām, kuras izmanto tiesības brīvi pārvietoties saskaņā ar Savienības tiesību aktiem, tiek veikta robežpārbaude, kas ietver identitātes un valstspiederības pārbaudi, robežšķērsošanai paredzētā ceļošanas dokumenta autentiskuma un derīguma pārbaudi u. c. Līdz ar to** militārpersonas Latvijas Republikā ieceļo caur starptautisko lidostu “Rīga”, kur minētajām personām tiek veikta **robežpārbaude**.  Jau šobrīd Valsts robežsardzes amatpersonas veic **robežpārbaudes** visām ieceļojošajām militārpersonām. Par nepieciešamību ieceļot Valsts robežsardze tiek informēta iepriekš, un pārbaudes tiek veiktas ar Nacionālajiem bruņotajiem spēkiem saskaņotā laikā (Lielvārdes lidlaukā). |
| 6. | Projekta sākotnējās ietekmes novērtējuma ziņojumā (anotācijā) aizstāt vārdus “visas nepieciešamās robežšķēršošanas pārbaudes darbības” (I. sadaļas 2.punkta astotā rindkopa) ar vārdu “robežpārbaudi”, papildināt aiz vārda “vietā” (I. sadaļas 2.punkta astotā rindkopa) ar vārdiem “un laikā”. Vienlaikus, precizēt jēdzienus “Latvijas sabiedrotie” (I. sadaļas 2. punkta astotā rindkopa), “NATO dalībvalsts bruņotie spēki” (I. sadaļas 2. punkta piecpadsmitā rindkopa), “ārvalsts bruņotie spēki” (VII. sadaļas 2.punkts) un “īstenot operacionālus uzdevumus” (I. sadaļas 2. punkts astotā rindkopa) atbilstoši projekta redakcijai vai arī sniegt attiecīgo jēdzienu skaidrojumus. | Iebildums ņemts vērā.  Anotācija precizēta. | Tiesību akts nodrošinās, ka situācijās, kad Latvijā **ierodas NATO vai Eiropas Savienības dalībvalstu bruņoto spēki** no valstīm, kas nav Šengenas zonas valstis, un tiem jādodas uz savu galamērķi nekavējoties īstenot operacionālus uzdevumus, **robežpārbaudi** Valsts robežsardze veiks vietā **un laikā**, par kuru Nacionālie bruņotie spēki vienosies ar Valsts robežsardzi atsevišķi.  Ņemot vērā minēto, līdzīga kārtība būtu jāpiemēro arī gadījumos, kad NATO dalībvalsts (**Ziemeļatlantijas līguma organizācijas dalībvalstu 1951. gada 19.jūnija līguma slēdzējas**) bruņotie spēki militāro mācību un uzņemošās valsts atbalsta darbību norisei plāno šķērsot ārējo robežu ārpus robežšķērsošanas vietām, izdarot attiecīgus grozījumus Latvijas Republikas valsts robežas likuma 10. pantā.  Turpmāk Valsts robežsardze, ja Latvijā ieradīsies **NATO vai Eiropas Savienības dalībvalstu bruņotie spēki no valstīm, kas nav Šengenas zonas valstis, un tiem jādodas uz savu galamērķi nekavējoties īstenot kaujas vai mācību uzdevumus ārpus normatīvajiem aktiem noteiktajām robežās šķērsošanas vietām**, robežpārbaudes... |
| 7. | Precizēt projekta sākotnējās ietekmes novērtējuma ziņojuma (anotācijas) V.sadaļas 1. punktu, ievērojot, ka atbilstoši Regulas (ES) 2016/399 5. panta otrās daļas a) punktam dalībvalstīm ir tiesības noteikt izņēmumus no pienākuma ārējās robežas šķērsot vienīgi robežšķērsošanas vietās un noteiktā darba laikā personām vai personu grupām, ja rodas īpaša vajadzība atsevišķā gadījumā ārējās robežas šķērsot ārpus robežšķērsošanas vietām vai ārpus noteiktā darba laika, ar noteikumu, ka tām ir valsts tiesību aktos paredzētas atļaujas un tas nav pretrunā dalībvalstu sabiedriskās kārtības un iekšējās drošības interesēm. Dalībvalstis var divpusējos nolīgumos noteikt īpašu kārtību. Par valsts tiesību aktos un divpusējos nolīgumos paredzētajiem vispārējiem izņēmumiem paziņo Komisijai saskaņā ar 39. pantu. Attiecīgs paziņojums Komisijai nav sniedzams vienīgi tad, ja izņēmums noteikts attiecībā uz personām vai personu grupām neparedzamās ārkārtas situācijās vai attiecībā uz, tostarp īpašu kategoriju personām atbilstoši Regulas (ES) 2016/399 VII pielikumā ietvertajiem nosacījumiem. Attiecīgais VII pielikums neparedz nosacījumus par spēku dalībnieku tiesībām šķērsot ārējo robežu ārpus robežas šķērsošanas vietām, turklāt projektā ietvertais nosacījums pēc tā formulējuma arī neattiecas tikai uz neplānotām ārkārtas situācijām.  Tādējādi atbilstoši Regulas (ES) 2016/399 5. panta otrās daļas a) punktam par projektā ietverto izņēmuma nosacījumu nepieciešams paziņot Eiropas Komisijai. Attiecīgi papildināms projekta sākotnējās ietekmes novērtējuma ziņojuma (anotācijas) V. sadaļas 1. punkts “Saistības pret Eiropas Savienību”. | Iebildums ņemts vērā.  Anotācija precizēta. | **Atbilstoši Regulas (ES) 2016/399 5. panta otrās daļas a) punktam paziņot Eiropas Komisijai par projektā ietverto izņēmumu no pienākuma ārējās robežas šķērsot vienīgi robežšķērsošanas vietās un noteiktā darba laikā personām vai personu grupām, jo ir radusies īpaša vajadzība pieļaut ārējās robežas šķērsot ārpus robežšķērsošanas vietām.** |
| Iekšlietu ministrijas 07.05.2019 Nr.1-57/1072 | | | | |
| 1. | “Ievērojot šo pantu, tiek noteikts, ka jebkuram pilsonim, kas nav kādas Šengenas līguma dalībvalsts pilsonis, pārbaude ir obligāta un tā ir jāveic normatīvajos aktos noteiktajās robežšķērsošanas vietās.” | Izteikt projekta sākotnējās ietekmes novērtējuma ziņojuma (anotācijas) I.sadaļas 2. punkta otrās rindkopas pēdējo teikumu šādā redakcijā: “Ievērojot šo pantu, tiek noteikts, ka jebkurai personai, kas šķērso ārējo robežu, lai ieceļotu Latvijas Republikā vai izceļotu no tās, pārbaude ir obligāta un tā ir jāveic normatīvajos aktos noteiktajās robežšķērsošanas vietās.” Līdz ar to, izpildot 2019. gada 12. marta Iekšlietu ministrijas vēstules Nr.1-57/644 “Par likumprojekta “Grozījumi Latvijas Republikas valsts robežas likumā” saskaņošanu” 5. punktu, proti, precizēt projekta sākotnējās ietekmes novērtējuma ziņojuma (anotācijas) I. sadaļas 2. punkta otro rindkopu atbilstoši Eiropas Parlamenta un Padomes 2016. gada 9. marta Regulas (ES) 2016/399 par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) (turpmāk – Regula 2016/399) 8. pantam. | Iebildums ņemts vērā.  Anotācija precizēta. | **Ievērojot šo pantu, tiek noteikts, ka jebkurai personai, kas šķērso ārējo robežu, lai ieceļotu Latvijas Republikā vai izceļotu no tās, pārbaude ir obligāta un tā ir jāveic normatīvajos aktos noteiktajās robežšķērsošanas vietās.** |
| 2. | “tiesību akts nodrošinās, ka situācijās, kad Latvijā ierodas NATO vai Eiropas Savienības dalībvalstu bruņotie spēki no valstīm, kas nav Šengenas zonas valstis” | Projektā ietvertais regulējums kā subjektu loku min “*Ziemeļatlantijas līguma organizācijas dalībvalsts spēkos ietilpstošās personas (spēki Ziemeļatlantijas līguma organizācijas dalībvalstu 1951. gada 19. jūnija līguma par to bruņoto spēku statusu I.panta a) punkta izpratnē)*”, savukārt projekta sākotnējās ietekmes novērtējuma ziņojuma (anotācijas) 2.lpp. 5. rindkopā minēts “*tiesību akts nodrošinās, ka situācijās, kad Latvijā ierodas NATO vai Eiropas Savienības dalībvalstu bruņotie spēki no valstīm, kas nav Šengenas zonas valstis*”, tādējādi projekta sākotnējās ietekmes novērtējuma ziņojumā (anotācijā) minētais paredz, ka projekts ir attiecināms uz plašāku subjektu loku nekā noteikts projektā. Līdz ar to attiecīgi precizējams projekts vai tā sākotnējās ietekmes novērtējuma ziņojums (anotācija), tostarp tā VII. sadaļas 2. punkts. | Iebildums ņemts vērā.  Anotācija precizēta. | Tiesību akts nodrošinās, ka situācijās, kad Latvijā ierodas NATO dalībvalstu bruņotie spēki no valstīm, kas nav Šengenas zonas valstis, un tiem jādodas uz savu galamērķi... |
| 3. |  | Precizēt izziņu “Par atzinumos sniegtajiem iebildumiem “Grozījums Latvijas Republikas valsts robežas likumā””, ievērojot, ka tās sadaļā “Atbildīgās ministrijas pamatojums iebilduma noraidījumam” attiecībā uz 2.iebildumu norādīts “*to var paredzēt vienošanās starp NBS un Valsts robežsardzi standarta un neparedzētos gadījumos*”, savukārt projekts jau paredz, ka spēku dalībnieki Latvijas Republikas valsts robežu ārpus robežšķērsošanas vietām varēs šķērsot “ārkārtas situācijās vai izņēmuma stāvokļa laikā”, “atsevišķos gadījumos”. Tādējādi Latvijas Republikas valsts robežas šķērsošana ārpus robežšķērsošanas vietām jau būs izņēmuma gadījums nevis standarta situācija. | Iebildums ņemts vērā. Precizēta izziņa. | Šādas detaļas nebūtu jānosaka likumā. To var paredzēt vienošanās starp NBS un Valsts robežsardzi **par robežpārbaudi** neparedzētos gadījumos **vai pēc atsevišķa Aizsardzības ministrijas lūguma starpresoru vienošanās ietvaros.** |
| 4. | Tas nozīmē, ka šie likuma grozījumi nacionālajos normatīvajos aktos nebūtu pretrunā ar ES Šengenas robežu kodeksu, bet tieši pretēji – veicinātu nacionālo normatīvo aktu atbilstību tam. | Precizēt projekta sākotnējās ietekmes novērtējuma ziņojuma (anotācijas) 3. lpp. 1. rindkopas pēdējo teikumu “*Tas nozīmē, ka šie likuma grozījumi nacionālajos normatīvajos aktos nebūtu pretrunā ar ES Šengenas robežu kodeksu, bet tieši pretēji – veicinātu nacionālo normatīvo aktu atbilstību tam*”. Proti, izņēmumus no pienākuma šķērsot ārējās robežas ārpus robežšķērsošanas vietām nosaka Regula 2016/399, kas atbilstoši Līguma par Eiropas Savienības darbību 288. panta otrajai daļai ir tieši piemērojama dalībvalstīs. Tādējādi dalībvalstīm ir tiesības nacionālajos normatīvajos aktos ietvert normas regulu īstenošanai daļā, kur pašā regulā ir paredzēta rīcības brīvība dalībvalstīm. Apstāklis, ka dalībvalsts nav izvēlējusies izmantot regulā noteikto rīcības brīvību, nav uzskatāms, par normatīvo aktu neatbilstību regulā noteiktajam. Tādējādi gadījumos, kad dalībvalsts izvēlas izmantot noteikto rīcības brīvību, *per se* nenozīmē, ka dalībvalsts veicina nacionālo normatīvo aktu atbilstību regulai | Iebildums ņemts vērā.  Anotācija precizēta. | Tas nozīmē, ka šie likuma grozījumi nacionālajos normatīvajos aktos nebūtu pretrunā ar ES Šengenas robežu kodeksu. |
| 5. | “*jo ir radusies īpaša vajadzība pieļaut ārējās robežas šķērsot ārpus robežšķērsošanas vietām*” | Precizēt projekta sākotnējās ietekmes novērtējuma ziņojuma (anotācijas) V. sadaļas 1. punktu attiecībā uz vārdiem “*jo ir radusies īpaša vajadzība pieļaut ārējās robežas šķērsot ārpus robežšķērsošanas vietām*”, ievērojot, ka projekts paredz nevis vispārēju izņēmumu, bet gan izņēmumu ārkārtas situācijas, izņēmuma stāvokļa laikā, atsevišķos gadījumos | Iebildums ņemts vērā.  Anotācija precizēta. | “[..] jo ir radusies īpaša vajadzība noteikt **izņēmumu ārkārtas situācijās izņēmuma stāvokļa laikā vai citos atsevišķos gadījumos,** pieļaujot ārējās robežas šķērsošanu ārpus robežšķērsošanas vietām.” |
| Iekšlietu ministrijas 05.06.2019 Nr.1-57/1312 | | | | |
|  | ”sabiedroto bruņotie spēki (kas nav no Šengenas līguma dalībvalsts)” | Precizēt projekta sākotnējās ietekmes novērtējuma ziņojuma (anotācijas) sadaļā “Tiesību akta projekta anotācijas kopsavilkums” ietvertos vārdus “sabiedroto bruņotie spēki” atbilstoši projektā noteiktajam. | Iebildums ņemts vērā.  Anotācija precizēta. | “Ziemeļatlantijas līguma organizācijas dalībvalsts spēkos ietilpstošās personas (spēki Ziemeļatlantijas līguma organizācijas dalībvalstu 1951. gada 19. jūnija līguma par to bruņoto spēku statusu I panta a) punkta izpratnē)” |
|  | - | Precizēt projekta sākotnējās ietekmes novērtējuma ziņojuma (anotācijas) I. sadaļas 2. punkta pirmajā rindkopā ietverto formulējumu “ievērojot šo pantu, tiek noteikts”, ņemot vērā, ka prasību par robežpārbaudes veikšanu visām personām nosaka Eiropas Parlamenta un Padomes 2017. gada 7. aprīļa Regula (ES) 2017/458 ar ko groza Regulu (ES) 2016/399 attiecībā uz pārbaužu pastiprināšanu attiecīgajās datubāzēs pie ārējām robežām. | Iebildums ņemts vērā.  Anotācija papildināta. | **Prasību par robežpārbaudes veikšanu visām personām nosaka arī Eiropas Parlamenta un Padomes 2017. gada 7. aprīļa Regula (ES) 2017/458, ar ko groza Regulu (ES) 2016/399 attiecībā uz pārbaužu pastiprināšanu attiecīgajās datubāzēs pie ārējām robežām.** |
|  | Vienlaikus Noteikumu Nr. 704 13. punkts paredz, ka lidlauka īpašnieks nekavējoties informē lidlaukā izvietotās kompetentās iestādes par gaisa kuģa plānoto ierašanos lidlaukā. | Precizēt projekta sākotnējās ietekmes novērtējuma ziņojuma (anotācijas) I. sadaļas 2. punkta ceturto rindkopu, aizstājot skaitli “13” ar skaitli “12”, jo nosacījumu par to, ka lidlauka īpašnieks nekavējoties informē lidlaukā izvietotās kompetentās iestādes, paredz Ministru kabineta 2010. gada 27. jūlija noteikumu Nr. 704 “Noteikumi par robežšķērsošanas vietām un tajās veicamajām pārbaudēm” (turpmāk – Noteikumi Nr. 704) 12. punkts. | Iebildums ņemts vērā.  Anotācija precizēta. | Vienlaikus Noteikumu Nr. 704 **12**. punkts paredz, ka lidlauka īpašnieks nekavējoties informē lidlaukā izvietotās kompetentās iestādes par gaisa kuģa plānoto ierašanos lidlaukā. |
|  | Eiropas Parlamenta un Padomes 2016. gada 9. marta Regulas (ES) 2016/399 par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) (turpmāk – Regula (ES) 2016/399) 8. panta 2. punkts kopsakarā ar panta virsrakstu nosaka, ka ieceļošanas un izceļošanas brīdī personām, kuras izmanto tiesības brīvi pārvietoties saskaņā ar Savienības tiesību aktiem tiek veikta robežpārbaude, kas ietver identitātes un valstspiederības pārbaudi, robežšķērso­šanai paredzētā ceļošanas dokumenta autentiskuma un derīguma pārbaudi u.c. Līdz ar to... | Svītrot projekta sākotnējās ietekmes novērtējuma ziņojuma (anotācijas) I.sadaļas 2. punkta sestās rindkopas pirmo teikumu, jo Eiropas Savienības Parlamenta un Padomes 2016. gada 9. marta Regulas (ES) 2016/399 par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) (turpmāk - Regula (ES) 2016/399) 8. panta 2. punkts nosaka robežsargu veicamās pārbaudes tikai to personu lokam, kas izmanto tiesības brīvi pārvietoties saskaņā ar Savienības tiesībām. Līdz ar to, tas neattiecas uz tām personām, kas ir trešo valstu valstspiederīgie. Minētais ir būtisks, jo, piemēram, Turcijas Republika ir parakstījusi Ziemeļatlantijas līgumu un ir Ziemeļatlantijas Līguma organizācijas dalībvalsts, bet nav Šengenas līguma parakstītāja un nav Šengenas zonas valsts, līdz ar to, saskaņā ar Regulas (ES) 2016/399 8. panta 3. punktu Turcijas Republikas valstspiederīgiem, ieceļojot Latvijas Republikā, tiks veikta robežpārbaude. | Iebildums ņemts vērā.  Anotācijas teksta daļa svītrota. | - |
|  | Tiesību akts nodrošinās, ka situācijās, kad Latvijā ierodas NATO ~~vai Eiropas Savienības~~ dalībvalstu bruņotie spēki no valstīm, kas nav Šengenas zonas valstis, un tiem jādodas uz savu galamērķi nekavējoties īstenot kaujas vai mācību uzdevumus, robežpārbaudi Valsts robežsardze veiks vietā un laikā, par kuru Nacionālie bruņotie spēki vienosies ar Valsts robežsardzi **starpresoru vienošanās ietvaros**.;  Turpmāk, ja Latvijā ieradīsies NATO dalībvalstu bruņotie spēki no valstīm, kas nav Šengenas zonas valstis, un tiem jādodas uz savu galamērķi nekavējoties īstenot kaujas vai mācību uzdevumus ārpus normatīvajos aktos noteiktajām robežas šķērsošanas vietām, Valsts robežsardzes veiktās robežpārbaudes būs iespējamas iepriekš saskaņotā vietā un laikā NBS un Valsts robežsardzes starpresoru vienošanās ietvaros.  Projekta izpildes nodrošināšanai iesaistītajām institūcijām ir jāslēdz savstarpējā vienošanās **-** Nacionālajiem bruņotajiem spēkiem un Valsts robežsardzei turpmāko sešu mēnešu laikā izstrādāt starpresoru vienošanos, kur būs noteikta praktiska kārtība, kā rīkoties šādās situācijās. | Precizēt projekta sākotnējās ietekmes novērtējuma ziņojuma (anotācijas) I. sadaļas 2. punkta sestās rindkopas pēdējo teikumu, septītās rindkopas pirmo teikumu un VII. sadaļas 2. punktu, ņemot vērā, ka atbilstoši projektam nepieciešamība šķērsot ārējo robežu ārpus robežšķersošanas vietas tiks veikta tikai ārkārtējās situācijās, izņēmuma stāvokļa laikā vai atsevišķos gadījumos. | Iebildums ņemts vērā.  Anotācija precizēta. | **Ārējās robežas šķērsošana ārpus robežšķērsošanas vietas tiks veikta tikai ārkārtējās situācijās izņēmuma stāvokļa laikā vai atsevišķos gadījumos.**  Tiesību akts nodrošinās, ka situācijās, kad Latvijā ierodas NATO dalībvalstu bruņotie spēki no valstīm, kas nav Šengenas zonas valstis, un tiem jādodas uz savu galamērķi nekavējoties (**ārkārtējās situācijās, izņēmuma stāvokļa laikā vai atsevišķos gadījumos**) īstenot kaujas vai mācību uzdevumus, robežpārbaudi Valsts robežsardze veiks vietā un laikā, par kuru Nacionālie bruņotie spēki vienosies ar Valsts robežsardzi **starpresoru vienošanās ietvaros**.  Turpmāk, ja Latvijā ieradīsies NATO dalībvalstu bruņotie spēki no valstīm, kas nav Šengenas zonas valstis, un tiem jādodas uz savu galamērķi nekavējoties (**ārkārtējās situācijās, izņēmuma stāvokļa laikā vai atsevišķos gadījumos**) īstenot kaujas vai mācību uzdevumus ārpus normatīvajos aktos noteiktajām robežas šķērsošanas vietām, Valsts robežsardzes veiktās robežpārbaudes būs iespējamas iepriekš saskaņotā vietā un laikā NBS un Valsts robežsardzes starpresoru vienošanās ietvaros. **Attiecīgo pārbaužu veikšana būs iespējama tikai gadījumos, ja vispirms tiks saņemts Valsts robežsardzes saskaņojums.**  **Projekta izpildes nodrošināšanai institūciju funkcijas un uzdevumi netiek mainīti.** |
|  | Jau šobrīd Valsts robežsardzes amatpersonas veic robežpārbaudes visām ieceļojošajām militārpersonām. Par nepieciešamību ieceļot Valsts robežsardze tiek informēta iepriekš, un pārbaudes tiek veiktas ar Nacionālajiem bruņotajiem spēkiem saskaņotā laikā visās robežšķērsošanas vietās kā to paredz Latvijas Republikas valsts robežas likuma 22. pants, izņemot tajā noteiktus gadījumus.  Ņemot vērā minēto, līdzīga kārtība būtu jāpiemēro arī gadījumos, kad NATO dalībvalsts (Ziemeļatlantijas līguma organizācijas dalībvalstu 1951. gada 19.jūnija līguma slēdzējas) bruņotie spēki militāro mācību un uzņemošās valsts atbalsta darbību norisei plāno šķērsot ārējo robežu ārpus robežšķērsošanas vietām, izdarot attiecīgus grozījumus Latvijas Republikas valsts robežas likuma 10. pantā. | Precizēt projekta sākotnējās ietekmes novērtējuma ziņojuma (anotācijas) I. sadaļas 2. punkta trīspadsmito un četrpadsmito rindkopu, izsakot tās šādā redakcijā:  Šobrīd saskaņā ar Latvijas Republikas valsts robežas likuma 22. pantu robežšķērsošanas vietās personas, tajā skaitā militārpersonas, tiek pakļautas robežpārbaudēm. Savukārt robežšķērsošanas vietās, kurās pastāvīgi nav izvietotas kompetentās iestādes, tostarp Lielvārde (militārais lidlauks), robežpārbaudes tiek veiktas pēc informācijas saņemšanas par ārējās robežas šķērsošanu un robežpārbaudes laika saskaņošanas.  Ņemot vērā minēto, kā arī to, ka Latvijas Republikas valsts robežas likuma 22. panta otrajā daļā ir paredzēts izņēmums robežpārbaudēm robežšķērsošanas vietās tām personām, kuras ceļojuma laikā uzturas starptautiskās lidostas tranzīta zonā, līdz ar to, izdarot grozījumus Latvijas Republikas valsts robežas likuma 10. pantā, izņēmums valsts robežas robežšķērsošanas un robežpārbaudes nosacījumos būtu paredzēts arī gadījumos, kad NATO dalībvalsts (Ziemeļatlantijas līguma organizācijas dalībvalstu 1951.gada 19. jūnija līguma slēdzējas) bruņotie spēki, kas ierodas Latvijas Republikā, lai sniegtu atbalstu ārkārtējās situācijās vai izņēmuma stāvokļa laikā, vai lai piedalītos Nacionālo bruņoto spēku un ārvalstu bruņoto spēku kopējās mācībās, un atsevišķos gadījumos plāno šķērsot valsts ārējo robežu ārpus robežšķērsošanas vietām. | Iebildums ņemts vērā.  Anotācija precizēta. | Šobrīd saskaņā ar Latvijas Republikas valsts robežas likuma 22. pantu robežšķērsošanas vietās personas, tajā skaitā militārpersonas, tiek pakļautas robežpārbaudēm. Savukārt robežšķērsošanas vietās, kurās pastāvīgi nav izvietotas kompetentās iestādes, tostarp Lielvārdē (militārais lidlauks), robežpārbaudes tiek veiktas pēc informācijas saņemšanas par ārējās robežas šķērsošanu un robežpārbaudes laika saskaņošanas.  Tā kā Latvijas Republikas valsts robežas likuma 22. panta otrajā daļā ir paredzēts izņēmums robežpārbaudēm robežšķērsošanas vietās tām personām, kuras ceļojuma laikā uzturas starptautiskās lidostas tranzīta zonā, izdarot grozījumus Latvijas Republikas valsts robežas likuma 10. pantā, izņēmums valsts robežas robežšķērsošanas un robežpārbaudes nosacījumos būtu paredzēts arī gadījumos, kad NATO dalībvalsts (Ziemeļatlantijas līguma organizācijas dalībvalstu 1951. gada 19. jūnija līguma slēdzējas) bruņotie spēki ierodas Latvijas Republikā, lai sniegtu atbalstu ārkārtējās situācijās vai izņēmuma stāvokļa laikā vai piedalītos Nacionālo bruņoto spēku un ārvalstu bruņoto spēku kopējās mācībās, un atsevišķos gadījumos plāno šķērsot valsts ārējo robežu ārpus robežšķērsošanas vietām. |
|  | Latvijas Republikas Valsts Robežsardze | Precizēt projekta sākotnējās ietekmes novērtējuma ziņojuma (anotācijas) II. sadaļas 1. punktu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšana kārtība” (turpmāk – Instrukcija Nr. 19) 20. punktam. | Iebildums ņemts vērā.  Anotācija precizēta. | Latvijas Republikas Valsts Robežsardze  Nacionālie bruņotie spēki |
|  | Atbilstoši Regulas (ES) 2016/399 5. panta otrās daļas a) punktam paziņot Eiropas Komisijai par projektā ietverto izņēmumu no pienākuma ārējās robežas šķērsot vienīgi robežšķērsošanas vietās un noteiktā darba laikā personām vai personu grupām, jo ir radusies *īpaša vajadzība* izņēmumu ārkārtas situācijās, izņēmuma stāvokļa laikā vai citos atsevišķos gadījumos pieļaut ārējās robežas šķērsot ārpus robežšķērsošanas vietām. ;  Tiesību aktu projektā ietvertie nosacījumi veicina 2018. gada 28. martā Eiropas Komisijas un Augstās pārstāves publicētā Militārās mobilitātes rīcības plāna (7633/18) izpildi.  2018. gada 10. jūlijā Briselē parakstītā ES-NATO Kopīgā deklarācija nosaka militārās mobilitātes nodrošināšanu kā vienu no galvenajām prioritātēm. | Precizēt projekta sākotnējās ietekmes novērtējuma ziņojuma (anotācijas) V. sadaļas 1. punktu, papildot to ar informāciju, par to, kas pamato attiecīgi radušos īpašo vajadzību. Vienlaikus papildināt attiecīgās projekta sākotnējās ietekmes novērtējuma ziņojuma (anotācijas) sadaļas 3. punktu ar informāciju, par to, kā tieši projektā ietvertais regulējums veicinās attiecīgā Militārās mobilitātes plāna izpildi. | Iebildums ņemts vērā.  Anotācija precizēta. | **Šī īpašā vajadzība ir saistīta ar mūsdienu karadarbības tendencēm, kur ļoti liela nozīme ir sabiedroto valstu bruņoto spēku spējai kustēties un reaģēt uz draudiem, t. i., militārās mobilitātes spējai.**  **Plānots, ka militāro mācību ietvaros Latvijā regulāri tiks pārbaudīta sabiedroto bruņoto spēku, t. sk. NATO dalībvalstu bruņoto spēku no valstīm, kas nav Šengenas zonas valstis, spēja ātri nonākt mācību vietā, iespējami ātrāk uzsākt mācību uzdevumu veikšanu, kā arī Latvijas spēja uzņemt minētos sabiedroto bruņotos spēkus.**  **Šīs spējas tiks veicinātas, padarot iespējamas robežpārbaudes procedūras ārpus normatīvajos aktos noteiktajām robežas šķērsošanas vietām.**  **Projektā ietvertais regulējums veicinās Militārās mobilitātes plānā ietverto dalībvalstu uzdevumu: “Izvērtēt nepieciešamību izdarīt grozījumus tiesību aktos, lai panāktu militārās mobilitātes uzlabošanos, nosakot būtiskus nemilitāri motivētus ierobežojumus tikai tad, ja tie nepieciešami”. Iespēja veikt robežpārbaudi ārpus normatīvajos aktos noteiktajām robežas šķērsošanas vietām, pēc Valsts robežsardzes saskaņojuma, veicinās militāro mobilitāti (sabiedroto bruņoto spēku spēju izvērsties pēc iespējas ātrāk), atbrīvojot robežpārbaudi no nemilitāri motivēta ierobežojuma – nepieciešamības veikt robežpārbaudi tikai normatīvajos aktos noteiktajās robežas šķērsošanas vietās. Projektā ietvertais regulējums veicinātu militāro mobilitāti arī reālā krīzes situācijā, kad ar robežas šķērsošanu saistītā infrastruktūra Latvijā (ceļi, ostas, lidostas) nav izmantojama.** |
|  | Valsts robežsardzes funkcijas tiek paplašinātas. | Precizēt projekta sākotnējās ietekmes novērtējuma ziņojuma (anotācijas) VII. sadaļas 2. punktu, ievērojot, ka Valsts robežsardzes funkcija atbilstoši Robežsardzes likuma 13. panta 7. punktam jau ir robežkontroles veikšana. Vietas, kur attiecīgā robežkontrole tiek veikta, nosaka normatīvie akti, līdz ar to projektā ietvertais regulējums nepaplašina Valsts robežsardzes funkcijas. Vienlaikus attiecīgais punkts precizējams atbilstoši projektā ietvertajam, proti, nosakot, ka Valsts robežsardze nevis turpmāk veiks robežpārbaudi ārpus robežšķērsošanas vietām, ja Latvijā ieradīsies spēku dalībnieki, bet gan attiecīgo pārbaužu veikšana būs iespējama tikai gadījumos, ja vispirms tiks saņemts Valsts robežsardzes saskaņojums. Tāpat precizējams ir minētā punkta pēdējais teikums atbilstoši Instrukcijas Nr.19 66. punktam. | Iebildums ņemts vērā.  Anotācija precizēta. | **Projekta izpildes nodrošināšanai institūciju funkcijas un uzdevumi netiek mainīti.** |
| Iekšlietu ministrijas 25.06.2019. Nr.1-57/1479 priekšlikumi | | | | |
| 1. | Ievērojot šo pantu, tiek noteikts, ka jebkurai personai, kas šķērso ārējo robežu, lai ieceļotu Latvijas Republikā vai izceļotu no tās, pārbaude ir obligāta un tā ir jāveic normatīvajos aktos noteiktajās robežšķērsošanas vietās.  Attiecīgo pārbaužu veikšana būs iespējama tikai gadījumos, ja vispirms tiks saņemts Valsts robežsardzes saskaņojums. | Aizstāt projekta sākotnējās ietekmes novērtējuma ziņojuma (anotācijas) I sadaļas 2. punkta pirmās rindkopas trešajā teikumā un VII sadaļas 2. punkta otrajā teikumā vārdu “pārbaude” (attiecīgajā locījumā) ar vārdu “robežpārbaude” (attiecīgajā locījumā), ņemot vērā to, ka saskaņā ar Latvijas Republikas valsts robežas likuma 22. panta ceturto daļu pārbaudes robežšķērsošanas vietās ir šādas: robežpārbaude, ko veic Valsts robežsardzes amatpersonas; muitas kontrole, ko veic muitas iestādes amatpersonas; veterinārā, fitosanitārā, pārtikas nekaitīguma, nepārtikas preču drošuma, kvalitātes un klasifikācijas kontrole, ko veic Pārtikas un veterinārā dienesta amatpersonas, kā arī radiometriskā kontrole, ko veic normatīvajos aktos noteiktās valsts pārvaldes iestāžu amatpersonas. | Priekšlikums ņemts vērā.  Anotācija precizēta. | Ievērojot šo pantu, tiek noteikts, ka jebkurai personai, kas šķērso ārējo robežu, lai ieceļotu Latvijas Republikā vai izceļotu no tās, **robežpārbaude** ir obligāta un tā ir jāveic normatīvajos aktos noteiktajās robežšķērsošanas vietās.  Attiecīgo **robežpārbaužu** veikšana būs iespējama tikai gadījumos, ja vispirms tiks saņemts Valsts robežsardzes saskaņojums. |
| 2. | Prasību par robežpārbaudes veikšanu visām personām nosaka arī Eiropas Parlamenta un Padomes 2017. gada 7. aprīļa Regula (ES) 2017/458 ar ko groza Regulu (ES) 2016/399 attiecībā uz pārbaužu pastiprināšanu attiecīgajās datubāzēs pie ārējām robežām. | Precizēt projekta sākotnējās ietekmes novērtējuma ziņojuma (anotācijas) I sadaļas 2. punkta pirmās rindkopas pēdējo teikumu, ņemot vērā, ka prasības par robežpārbaudēm visām personām primāri nosaka Eiropas Savienības regulējums, kas ir tieši piemērojams dalībvalstīs. | Priekšlikums ņemts vērā.  Anotācija precizēta. | Prasību par robežpārbaudes veikšanu visām personām **primāri** nosaka Eiropas Parlamenta un Padomes 2017. gada 7. aprīļa Regula (ES) 2017/458, ar ko groza Regulu (ES) 2016/399 attiecībā uz pārbaužu pastiprināšanu attiecīgajās datubāzēs pie ārējām robežām. |
| 3. |  | Precizēt projekta sākotnējās ietekmes novērtējuma ziņojuma (anotācijas) I sadaļas 2. punkta sestās rindkopas (2.lpp.) pēdējo teikumu, ietverot pamatojumu attiecīgajai norādei, piemēram, “*Ievērojot minēto, projekts paredz veikt grozījumus Latvijas Republikas valsts robežas likumā”, nosakot, ka ārkārtas situācijās, izņēmuma stāvokļa laikā vai atsevišķos gadījumos, kad Latvijas Republikas valsts robežu nav iespējams šķērsot kādā no normatīvajos aktos noteiktajām robežšķērsošanas vietām, iepriekš attiecīgi vienojoties ar Valsts robežsardzi Ziemeļatlantijas līguma organizācijas dalībvalsts spēkos ietilpstošās personas varēs šķērsot Latvijas Republikas valsts robežu ārpus noteiktajām robežšķērsošanas vietām*.” | Priekšlikums ņemts vērā.  Anotācija precizēta. | Ievērojot šo pantu, tiek noteikts, ka jebkurai personai, kas šķērso ārējo robežu, lai ieceļotu Latvijas Republikā vai izceļotu no tās, **robežpārbaude** ir obligāta un tā ir jāveic normatīvajos aktos noteiktajās robežšķērsošanas vietās.Prasību par robežpārbaudes veikšanu visām personām primāri nosaka Eiropas Parlamenta un Padomes 2017. gada 7. aprīļa Regula (ES) 2017/458, ar ko groza Regulu (ES) 2016/399 attiecībā uz pārbaužu pastiprināšanu attiecīgajās datubāzēs pie ārējām robežām. |
| 4. | Iespēja veikt robežpārbaudi ārpus normatīvajos aktos noteiktajām robežas šķērsošanas vietām, pēc Valsts robežsardzes saskaņojuma, veicinās militāro mobilitāti (sabiedroto bruņoto spēki spēju izvērsties pēc iespējas ātrāk), atbrīvojot robežpārbaudi no nemilitāri motivēta ierobežojuma – nepieciešamības veikt robežpārbaudi tikai normatīvajos aktos noteiktajās robežas šķērsošanas | Precizēt vai skaidrot projekta sākotnējās ietekmes novērtējuma ziņojuma (anotācijas) V sadaļas 3. punktā ietvertos vārdus “*atbrīvojot robežpārbaudi no nemilitāri motivēta ierobežojuma*”, lai nodrošinātu viennozīmīgu izpratni. | Priekšlikums ņemts vērā.  Anotācija precizēta. | Iespēja veikt robežpārbaudi ārpus normatīvajos aktos noteiktajām robežas šķērsošanas vietām, pēc Valsts robežsardzes saskaņojuma, veicinās militāro mobilitāti (sabiedroto bruņoto spēku spēju izvērsties pēc iespējas ātrāk), atbrīvojot robežpārbaudi no nemilitāri motivēta ierobežojuma **– tāda ierobežojuma, kas nav tieši attiecināms tikai uz militāro jomu, bet (šajā gadījumā ar robežpārbaudi saistītie ierobežojumi) ir attiecināms uz jebkuru personu vai transporta līdzekli un tā robežas šķērsošanu kopumā.** |
| 5. |  | Aizpildīt projekta sākotnējās ietekmes novērtējuma ziņojuma (anotācijas) V sadaļas 1.tabulu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšana kārtība” 56. punktam. | Priekšlikums nav ņemts vērā. |  |
| 6. | Iesaistītajām institūcijām ir jāslēdz savstarpējā vienošanās - | Precizēt projekta sākotnējās ietekmes novērtējuma ziņojuma (anotācijas) VII sadaļas 2. punktu, aizstājot vārdus “iesaistītajām institūcijām ir jāslēdz savstarpēja vienošanās” ar vārdiem “plānots, ka starpresoru vienošanās starp Nacionālajiem bruņotajiem spēkiem un Valsts robežsardzi tiks slēgta”. | Priekšlikums ņemts vērā.  Anotācija precizēta. | **Plānots, ka tiks slēgta** **starpresoru vienošanās starp Nacionālajiem bruņotajiem spēkiem un Valsts robežsardzi.** |
| 7. | NBS | Precizēt projekta sākotnējās ietekmes novērtējuma ziņojuma (anotācijas) VII sadaļas 2. punktu, atrunājot saīsinājumu “NBS”. | Priekšlikums ņemts vērā.  Anotācija precizēta. | Nacionālo bruņoto spēku |

|  |  |
| --- | --- |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |  |
| --- | --- |
| Mārtiņš Spūlis |  |
| (par projektu atbildīgās amatpersonas vārds un uzvārds) |  |
| Aizsardzības ministrijas Krīzes vadības departamenta Visaptverošas valsts aizsardzības ieviešanas koordinācijas nodaļas vecākais referents |  |
| (amats) |  |
| 67335129 |  |
| (tālruņa un faksa numurs) |  |
| martins.spulis@mod.gov.lv |  |
| (e-pasta adrese) |  |